cyanic-selkie/wikianc huggingface dataset:
The Wall
Ձայնագրություն
Ալբոմի ձայնագրությունը ընդանում էր մի քանի ստուդիաներում, խումբը 1979 թվականի հունվարից մինչև հուլիս ընկած ժամանակահատվածում աշխատեց ֆրանսիական Super Bear Studios-ի հետ, հարևան Studio Miraval ստուդիայումձայնագրվեց Ուոթերսի վոկալը։ Սեպտեմբեր ամսին Մայքլ Քենմենը ղեկավարում է խմբի աշխատանքները Նյու Յորքի CBS Studios ստուդիայում։ Առաջիկա երկու ամսվա ընթացքում խումբը օգտագործեց Լոս-Անջելեսի Cherokee Studios և The Village Recorder ստուդիաները։ Նոյեմբեր ամսին մեկ շաբաթով խումբը աշխատում է Producer’s Workshop ստուդիայում, որը նույնպես գտնվում էր Լոս-Անջելեսում։ Ըստ պլանավորվածաշխատանքի նրանք աշխատելու էին Beach Boys(բեք վոկալ) խմբի հետ, Sundance Productions ստուդիայում, արդյունքում նրանք հրաժարվում են ։
Ջեյմս Գաթրին, ով ծանոթացել էր խմբին իր երկար ժամանակվա գործընկեր Ալան Պարսոնսի օգնությամբ, նա միացել էր խմբի աշխատանքային գործընթացին հենց ամենա սկզբից ։ Նա փոխարինեց ձայնային ինժինիեր Բրայան Համֆրիսային, և էմոցիոնալ ծախսեց հինգ տարի խմբի հետ աշխատելով ։ Գաթրիին վարձել էին որպես պրոդյոյուսեր, ի սկզբանե նա չէր իմազել Էզրինի մասին՝ «Ես ինձ համարում էի երիտասարդ տաղանդավոր երիտասարդ... Երբ մենք գնացինք ստուդիա, մենք երկուսս էլ զգացինք որ մեզ վարձել են անելու նույն աշխատանքը» ։
Ծանոթագրություններ
Կատեգորիա:1979 ալբոմներ Կատեգորիա:Փինք Ֆլոյդ Կատեգորիա:Ռոք-օպերաներ
Քեթի Էդիթ Գլիդդոն
Քեթի Էդիթ Գլիդդոն (Katie Edith Gliddon, ), բրիտանացի նկարիչ և պայքարող սուֆրաժիստ։ Եղել է Կանանց սոցիալ և քաղաքական միության (WSPU) անդամ, արշավ է կազմակերպել, որի համար 1912 թվականին բանտարկվել է Հոլովեյ բանտում։ Մասնագիտանալով ծաղիկների նկարչության մեջ` հետագա տարիներին եղել է նկարչության և գծանկարչության ուսուցիչ։
Վաղ տարիներին
Գլիդդոնը ծնվել է 1883 թվականին Միդլսեքսում Թվիքենհեմում, Մարգարեթ Մարթայի (1860-1941) և Ավրելիոս Ջեյմս Լուիս Գլիդդոնի (1857-1929) ընտանիքում ։ 1900-1904 թվականներին սովորել է Սլեյդի գեղարվեստի դպրոցում՝ Ֆրեդերիկ Բրաունի և Հենրի Տոնքսի ղեկավարությամբ ։ Նրա կրտսեր քույրը՝ Գլեդիս Էվելին Գլիդդոնը (1886-1969), նույնպես եղել է նկարիչուհի ։ Կրտսեր եղբայրը՝ Մորիս Գլիդդոնը (1892–1917), մահացել է Առաջին համաշխարհային պատերազմի ժամանակ ։
Ակտիվիզմ
Գլիդդոնը միացել է Կանանց սոցիալ-քաղաքական միության (WSPU) Քրոյդոնի բաժանմունքին մոտավորապես 1910 թվականին, մոտավորապես միևնույն ժամանակ, երբ նրա եղբայրը՝ Քաթբերտ Պոլ Գլիդդոնը, հանդես է եկել որպես տղամարդկանց քաղաքական միության կազմակերպիչ՝ կանանց իրավունքների ընդլայնման համար։ Նա Չարլզ Գրեյի կեղծանվամբ արշավ է իրականացրել, որպեսզի իր ծնողներին ազատի անհարմար վիճակից, իսկ Քեթի Էդիթը նույն պատճառով հանդես էր գալիս Քեթրին Սյուզան Գրեյի անվամբ։ 1911 թվականին նա մի շարք թերթերում հրատարակել էր կանանց ընտրական իրավունքի վերաբերյալ հոդվածներ։
Հետագա տարիները
Առաջին աշխարհամարտից հետո Գլիդդոնը դարձել է հաջողակ նկարիչ, մասնագիտացել ծաղիկների նկարչության մեջ ` իր գործերը ցուցադրելով Արքայական ակադեմիայում, Նոր Անգլիական արվեստի ակումբում, այլ պատկերասրահներում ։ 1939 թվականին ապրել է Սուրեյի Ուոքինգում, որտեղ աշխատել է որպես նկարչության ուսուցիչ ։
Նկարչուհու կարիերայից հետո նա թոշակի է անցել Արևմտյան Սասեքսի Ուորթինգ քաղաքում։ Մահացել է 1967 թվականին, 84 տարեկան հասակում ։ Նրա ընկերն ու բարեկամուհին է եղել սուֆրաժիստուհի Հելեն Մարգարեթ Սփենթոնը։ Ամուսնացած չի եղել։ Նրա թղթերը, նկարները և բանտային բնօրինակ օրագիրը գտնվում են Կանանց գրադարանում, որոնք նվիրել են եղբորորդիները ։
2019 թվականին Կրոյդոնի թանգարանը ցուցահանդես է անցկացրել՝ նվիրված Քեթի Էդիթ Գլիդդոնի կյանքին ու քաղաքի հետ նրա կապին ։
Ծանոթագրություններ
Կատեգորիա:Բրիտանացի ֆեմինիստներ Կատեգորիա:Բրիտանացի նկարչուհիներ
Արտաշես Ավետյան
Արտաշես Ավետյան, հայ էստրադային երգիչ։ ՀԽՍՀ վաստակավոր արտիստ։
Կենսագրություն
Ծնվել է Թեհրանում։ Զբաղվել է ֆուտբոլով և խաղացել է Թեհրանի «Թաջ թիմում»։ 14 տարեկան հասակից սովորել է կիթառ նվագել գերմանացի Էրվին Մորեի մոտ։ Դպրոցում ուսման տարիներին ունեցել է երաժշտական խումբ, որի հետ համերգներով շրջագայել է Իրանի տարբեր քաղաքներ։ Երգի ուսուցիչը եղել է դրամատիկ տենոր Արամ Սարգսյանը, ով երգել է Ֆեոդոր Շալյապինի հետ։ 1963 թվականին ընտանիքով տեղափոխվել են Հայաստան։ 23 տարի եղել է Հայաստանի ռադիո և հեռուստատեսության էստրադային սիմֆոնիկ նվագախմբի մեներգիչ՝ Մելիք Մավիսակալյանի ղեկավարությամբ, 5 տարի՝ Կոնստանտին Օրբելյանի ղեկավարած Հայաստանի պետական էստրադային նվագախմբի հետ։
Ունի 30-ից ավել հեղինակած և 250-ից ավել ձայնագրված երգեր։ Նրա երգացանկից հիմնականում առանձնացել են «Մանուշակ», «Կարուսել», «Սիրուն աղջիկ Հայաստանի», «Գիշերն եկավ, զով հովն ընկավ», «Պատահական հանդիպում», «Սիրո ամառ», «Անձրև», «Ով սիրուն, սիրուն», «Երևան», «Ռազմաճակատային քույր», «Կռունկներ», «Անունդ վախով եմ տալիս», «Կարինե», «Քարավան», «Բինգյոլ» և այլն։ Մասնակցել է քաղաքային և հանրապետական մրցույթների, արժանացել առաջին մրցանակի։ Բազմաթիվ համերգներ է ունեցել Խորհրդային Միությունում։ 1990 թվականին տեղափոխվել է Ամերիկայի Միացյալ Նահանգներ, որտեղ սկսել է նվագել ակումբներում և զուգահեռ զբաղվել տպագրությամբ՝ կնոջ՝ Ժուլիետ Գևորգյանի հետ հայկական դպրոցների համար գրքեր տպագրելով  ։
Օդեսայի Ա. Վ. Նեժդանովայի անվան ազգային երաժշտական ակադեմիա
Օդեսայի կոնսերվատորիա, Օդեսայի Անտոնինա Նեժդանովայի անվան ազգային երաժշտական ակադեմիա, (Одеська національна музична академія імені А.В. Нежданової (Одеська консерваторія)), IV աստիճանի հավատարմագրված Ուկրաինայի երաժշտական պետական բարձրագույն ուսումնական հաստատություն: Համարվում է Եվրոպական երաժշտական ակադեմիայի միության անդամ:
Պատմություն
Կոնսերվատորիան հիմնադրվել է 1913 թվականին Օդեսայի երաժշտական ուսումնարանի բազայի վրա Ռուսական երաժշտական ընկերակցության Օդեսայի բաժամունքի տնօրինության նախագահ Վ. Ա. Օրլովի և բաժամունքի մյուս անդամների հանգանակության շնորհիվ: Հիմնադիրը և առաջին տնօրենը եղել է նշանավոր կոմպոզիտոր և մանկավարժ Վիտոլդ Մալիշևսկին: 1950 թվականին Օդեսայի կոնսերվատորիային շնորհվում է նշանավոր երգչուհի Անտոնինա Նեժդանովայի անունը : 2002 թվականին  Ուկրաինայի նախարարների կաբինետի որոշմամբ անվանափոխվում է Օդեսայի Ա. Վ. Նեժդանովայի անվան պետական երաժշտական ակադեմիայի: Ուկրաինայի նախագահի 2012 թվականի մայիսի 8-ի հրամանագրով ակադեմիային շնորհվեց ազգայինի կարգավիճակ   :
Ուսումնական կառուցվածք
Ներկայումս Ա. Վ Նեժդանովայի անվան ակադեմիայում գործում են հետևյալ մասնագիտացումները` Կոնսերվատորիայի կազմի մեջ են մտնում նաև ասպիրանտուրան ասսիստենտուրա-ստաժավորման բաժամունքը, օպերային ստուդիան և նախապատրաստական բաժանմունքը:
Արտաքին հղումներ
Կատեգորիա:1913 հիմնադրումներ
Ֆաթալի գիստագ
Ֆաթալի գիստագ, վայր Ելիզավետպոլի նահանգի Զանգեզուրի գավառում ։
Ծանոթագրություններ
Կատեգորիա:Վայրեր
Գրենլանդիայի պատմություն
Ներկա դրությամբ Գրենլանդիայի մակերևույթի 84%-ը ծածկված է սառցադաշտերով, ինչը սահմանափակում է մարդկային բնակեցումը նեղ ափամերձ հատվածներով։ Կլիման արկտիկական է։
Գրենլանդիան եվրոպացիներին անհայտ էր մինչ դրա՝ 10-րդ դարում նորվեգական վիկինգների կողմից հայտնագործումը, ովքեր դրանից առաջ բնակություն են հաստատել Իսլանդիայում։
Արկտիկական ժողովուրդները բնակեցվում էին Գրենլանդիայում եվրոպացիների կողմից այն հայտնագործելուց առաջ, սակայն վիկինգների այնտեղ ժամանելուց առաջ կղզին անմարդաբնակ է դարձել. ժամանակակից ինուիտների նախնիները սկսել են բնակություն հաստատել Գրենլանդիայի հյուսիսում միայն 13-րդ դարում։
Ինուիտները միակ ժողովուրդն են, ովքեր անդադար բնակվել են Գրենլանդիայում հարյուրամյակների ընթացքում, սակայն 18-րդ դարում Դանիան՝ օգտվելով վիկինգների առաջնահերթությունից, կղզին հայտարարել է որպես իր տիրույթ և սկսել է իր գաղութացումը։ Երկրորդ համաշխարհային պատերազմի ժամանակ Գրենլանդիան առանձնացվել է թագավորությունից և միացել է Միացյալ Նահանգներին և Կանադային։ Պատերազմի ավարտից հետո Դանիան իրեն վերադարձրել է վերահսկողությունը կղզու նկատմամբ, սակայն վերացրել է նրա գաղութային կարգավիճակը։ Գրենլանդիան ճանաչվել է Դանիայի թագավորության բաղկացուցիչ մաս, իսկ 1979 թվականին ստացել է ներքին գործերով լայն ինքնավարություն։ Գրենլանդիան միակ պետական կազմավորումն է, որը դուրս է եկել Եվրոպական միության կազմից, սակայն պահպանում է ասոսացված պետության կարգավիճակը։
Վաղ պալեոէսկիմոսյան մշակույթներ
Հին Գրենլանդիայի պատմությունը Հյուսիսային Ամերիկայի արկտիկական կղզիներից պալեոէսկիմոսների կրկնվող արտագաղթերի պատմությունն է։ Այդ բոլոր մշակույթների ընդհանուր հատկանիշը եղել է Արկտիկայի ամենածայրամասի արտակարգ անբարենպաստ պայմաններում գոյատևելու անհրաժեշտությունը մարդկային գոյության համար պտանի արեալի սահմանին։ Նույնիսկ կլիմայի ոչ մեծ տատանումները հազիվ պիտանի պայմանները դրաձնում էին մարդու կյանքի հետ անհամատեղելի և հանգեցնում էին ոչ բավարար ընտելացված մշակույթների վերացմանը և միգրացիաների և բնաջնջման արդյունքում ամբողջ տարածաշրջանների դատարկմանը։
Այդ մշակույթները յուրահատուկ չէին Գրենլանդիայի համար։ Որպես կանոն, դրանք ծագում և զարգանում էին արկտիկական Կանադայի և Ալյասկայի տարածքներում՝ իրենց՝ Գրենլանդիա ներթափանցելուց շատ առաջ, և կարող էին պահպանվել Արկտիկայի այլ տեղերում՝ կղզուց դրանց անհետանալուց հետո։
Մշակույթի անկումից հետո կղզին անմարդաբանակ էր հարյուրամյակների ընթացքում։ Ինուիթյան տուլե մշակույթի կրողները՝ Գրենլանդիայի ժամանակակից տեղաբնիկների նախապապերը, սկսեցին ներթափանցել կղզու հյուսիս 13-րդ դարի սկզբին։
Կատեգորիա:Գրենլանդիայի պատմություն
Ուլրիկ Լաուրսեն
Ուլրիկ Լաուրսեն (Ulrik Laursen ), դանիացի ֆուտբոլիստ, խաղացել է Դանիայի երիտասարդական հավաքականում։
Կարիերա
Նա իր կարիերան սկսել է «Օդենսե» ակումբի երիտասարդական թիմում, որտեղ էլ նրա տաղանդը արագ հայտնաբերեցին։ Նա իր դեբյուտը նշել է Դանիայի ազգային հավաքականի 19 տարեկան հասակում, 17 տարեկանում նա հաղթել է 1993 թվականի դանիական երիտասարդական մրցաշրջանը։ 2000 թվականին նա տեղափոխվել է «Հիբերնիան» ակումբ, որի ղեկավարն Աիեքսա Մակիշան էր ։ Նա երկրպագել է Իստեր Ռոունդին, կատարելով 82 հանդիպում խփել է հինգ գոլ և օգնեց ակումբին հասնել  2001 թվականի Շոտլանդիայի գավաթի խաղարկության եզրափակչում ընդդեմ «Սելթիկ» ակումբին, որը ավարտվել է 3-0 հաշվով։
Արտաքին հղումներ
Կատեգորիա:Դանիացի ֆուտբոլիստներ Կատեգորիա:Ֆուտբոլի պաշտպաններ
Համավարակ
Համավարակ, աշխարհավարակ, համայնաճարակ կամ պանդեմիա (հունարեն՝ πανδημία- ամբողջ ժողովուրդ), բնորոշվում է վարակիչ հիվանդությունների, և նաեւ ոչ-վարակիչ հիվանդություններ խիստ տարածմամբ ողջ երկրում, սահմանակից պետությունների տարածքում, երբեմն՝ աշխարհի բազմաթիվ երկրներում։ Հայտնի են ժանտախտի, խոլերայի, բծավոր և ետադարձ տիֆերի բազմաթիվ համավարակներ։ Ընդունված է համավարակ համարել նաև ոչ բարձր ինտենսիվության այն համաճարակները, որոնք տվյալ ժամանակահատվածում հանդիպում են բազմաթիվ երկրներում կամ ամբողջ մայրցամաքներում (օրինակ՝ խոլերայի յոթերորդ համավարակ)։ Համավարակային տարածման հակում ունեցող ամենաբնորոշ հիվանդություններից է գրիպը, որը 20-րդ դարի միջին տասնամյակների ընթացքում տվել է մի քանի խոշոր համավարակներ։
Պորտու Սեգուրու
Պորտու Սեգուրու (Porto Seguro), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Պորտու Սեգուրու գավառի կազմի մեջ։ Բնակչությունը կազմում է 140 692 մարդ՝ 2006 թվականի տվյալներով։ Գրավում է 2 408,594 կմ2 տարածք։ Բնակչության խտությունը՝ 58,2 մարդ/կմ²։
Պատմություն
Քաղաքը հիմնադրվել է 1891 թվականի հունիսի 30-ին։
Աշխարհագրություն
Կլիման տարածքում արևադարձային է։
Պատկերասրահ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1534 թվականին հիմնադրված բնակավայրեր
Կարկանիեռ
Կարկանիեռ (Carcanières), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Կերիգյու կանտոնի կազմի մեջ։ Հանդիսանում է Ֆուա շրջանը։
Բնակչություն
Համայնքի բնակչությունը 2008 թվականին կազմում էր 53 մարդ։
Տնտեսություն
2007 թվականի տվյալներով 39 աշխատունակ տարիքի մարդկանցից (15-64 տարեկան) 21-ը տնտեսապես ակտիվ էին, 18-ը անգործունակ (ակտիվության ցուցանիշը 53,8 %, 1999 թվականին եղել է՝ 84,0 %)։ 21 աշխատունակ բնակիչներից 19 -ը աշխատում էին (12 տղամարդ և 7 կին), անաշխատանք էին 2-ը (կին)։ 18 անգործունակ մարդկանցից 14-ը թոշակառու, 4-ը անաշխատունակ էին այլ պատճառներով ։
Վայգոլսհաուզեն
Վայգոլսհաուզեն (Waigolshausen), համայնք Գերմանիայում՝ Բավարիա երկրամասի Շվանդորֆ շրջանում։
Պիեդիմուլերա
Պիեդիմուլերա (Piedimulera), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում ։
Վայգոլսհաուզեն
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2834 մարդ ։ Զբաղեցնում է՝ 23,74 կմ² տարածք։ Պաշտոնական կոդ 09 6 78 190։
Պիեդիմուլերա
Բնակչությունը կազմում է 1620 մարդ (2008 թվականի տվյալներով)։ Բնակչության խտությունը՝ 231 մարդ/կմ²։ Տարածքը՝ 7 կմ²։ Փոստային ինդեքս՝ 28885։ Հեռախոսային կոդ՝ 0324։
Վայգոլսհաուզեն
Արտաքին հղումներ
Կատեգորիա:Գերմանիայի բնակավայրեր
Պիեդիմուլերա
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ֆյոդոր Ալեքսեևիչ Վիդյաև
Ֆյոդոր Ալեքսեևիչ Վիդյաև (Фёдор Алексеевич Видяев, ), Երկրորդ համաշխարհայինի տարիներին եղել է Սովետական ռազմածովային նավատորմի հրամանատար։ Սպանվել է 1943 թվականի ռազմական գործողությունների ժամանակ։
Կենսագրություն
Վիդյաևը ծնվել է Սամարայի շրջանում, նախնիները եղել են ազգությամբ մորդվաներ։ 1930 թվականին ավարտել է  Մուրմանսկի ավագ դպրոցը, իսկ 1937 թվականին՝ Մ.Վ. Ֆրունզեի ծովային բարձրագույն դպրոցը։ Նա ընդունվել է Հյուսիսային նավատորմի սուզանավային բաժինը և ռազմական կարիերան սկսել է որպես կրտսեր նավարկող D-2 սուզանավում։ 1938 թվականին մասնակցել է սառցակայանի չորս հետազոտողների փրկարարական աշխատանքներին։ Խորհրդա-ֆիննական պատերազմի ընթացքում(1939–1940 թթ․) մասնակցել է Պեչենգսկի շրջափակմանը։
Adele Live in New York City
Adele: Live in New York City, ամերիկացի երգչուհի Ադելի հեռուստաշոուն, որը կայացել է Radio City Music Hall-ում` 2015 թվականի նոյեմբերի 17-ին։ Շոուի ստեղծողը Բեթ Մաքարթնի-Միլերն է։ Հեռարձակումը կայացել է NBC հեռուստաալիքով՝ 2015 թվականի դեկտեմբերի 14-ին։ Ջիմի Ֆալոնը եղել է ներկայացնող, իսկ Ադելը, Ջոնաթան Դիքինսը և Լորնա Մայքլսը եղել են գործադիր պրոդյուսերներ ։
Ֆյոդոր Ալեքսեևիչ Վիդյաև
Կենսագրություն
1941 թվականին նա ռազմական նավատորմի երկրորդ հրամանատարն էր։ 1942 թվականին Վիդյաևը նշանակվեց առաջին հրամանատար, երբ Լունինը տեղափոխվեց մեկ այլ նավատորմ։ Վիդյաևն իրականացրել է տասներկու պատերազմական պարեկություն։ ShCh-421 -ի կործանումից հետո հրամանատարել է քույր-նավ ShCh-422-ում։ 1943 թվականին նրա նավը նավարկության է դուրս եկել և այլևս չի վերադարձել։
Adele Live in New York City
Կատարած երգեր
2, 3, 4, 5 և 8 համարի երգերը չեն ներառվել համացանցի սկզբնական հեռարձակման մեջ։
Ֆյոդոր Ալեքսեևիչ Վիդյաև
Կենսագրություն
Վիդյաևո քաղաքը վերանվանվել է նրա պատվին։
Ծանոթագրություններ
Կատեգորիա:1912 ծնունդներ Կատեգորիա:1943 մահեր Կատեգորիա:Մորդվաներ Կատեգորիա:Երկրորդ համաշխարհային պատերազմի մասնակիցներ Կատեգորիա:Կարմիր դրոշի շքանշանի ասպետներ
Adele Live in New York City
Ընդունում
Adele Live in New York City-ը միջինում ունեցել է 11.3 միլիոն դիտում և 3.0 միավոր վարկանիշ 18-49 տարեկան հասակի անձանց մոտ, ինչը նոր վարկանիշ է մեծահասակների շրջանում՝ the Eagles-ի 2005 թվականին կայացած Farewell Tour-ից հետո։ Հատուկ շարունակությունը կայացել է ԱՄՆ-ի The Voice հեռուստաշոուի ժամանակ, որն ամենավարկանշայիններից մեկն է՝ 3,2 բանալի դեմոնստրացիայով ։
Շոուն անվանակարգվել է Էմմիի 68-րդ մրցանկաբաշխությանը՝ հատուկ ոճի ռեժիսուրայի, հատուկ ոճի լուսավորման, տեխնիկայի կիրառման, օպերատորական աշխատանքի, սակավաթիվ քանակով տեսագրման, կինոյի և տարբերվող հատկությունների ներառման համար։ Այս անվանակարգերից Ադելն անվանակարգվել է վերջինում ։
Արտաքին հղումներ
Կատեգորիա:Ադել Կատեգորիա:Անգլերեն հեռուստասերիալներ
Պոսոյնս
Պոսոյնս (Poções), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Վիտորիա դա Կոնկիստա գավառի կազմի մեջ։ Բնակչությունը կազմում է 44 759 մարդ՝ 2007 թվականի տվյալներով։ Գրավում է 962,857 կմ2 տարածք։ Բնակչության խտությունը՝ 50,8 մարդ/կմ²։ Քաղաքի տոնը նշվում է հունիսի 26-ին։
Պատմություն
Քաղաքը հիմնադրվել է 1880 թվականի հունիսի 26-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Փիրոսմանի
Փիրոսմանի (ფიროსმანი), ռեժիսոր Գեորգի Շենգելայայի կենսագրական ֆիլմը վրացի նկարիչ Նիկո Փիրոսմանիի մասին։ Նկարահանվել է Վրացֆիլմ կինոստուդիայում 1969 թվականին ։
Սյուժե
Ֆիլմում պատկերված են դրվագներ նկարչի կյանքից։ Փիրոսմանին (1862-1918) ինքնուս էր և վաստակում էր Թիֆլիսի դուքանների համար նկարներ ու ցուցանակներ նկարելով։ Կրպակ բացելու և առևտրով զբաղվելու փորձն անհաջողությամբ է պսակվում։ Կարիքը ողջ կյանքի ընթացքում ուղեկցել է նկարչին։ Դրան զուգահեռ նա հաճախ քննադատության էր ենթարկվում գեղանկարիչ-ակադեմիստների կողմից։ Չնայած աղքատությանն ու չընդունված լինելուն՝ Փիրոսմանին մնում է հավատարիմ իրեն ու իր արվեստին։
Բեմադրություն
Ֆիլմում, ինչպես 1960-ական ու 1970-ական թվականների վրացի մյուս նկարիչների աշխատանքների մեծ մասում, շեշտը դրվում է ազգային առանձնահատկությունների ցուցադրության վրա։ Բացի դրանից, Շենգելայան կինեմատոգրաֆիան մոտեցնում է Փիրոսմանիի գեղանկարչության ոճին. ողջ ֆիլմը նկարչի ստեղծագործություններին բնորոշ էպիզոդների շղթա է, որոնք ներկայացնում են կենցաղային սյուժեներ՝ ճաշկերույթ, առևտուր կրպակում, դուքանի ինտերիեր։ Դեկորացիաները հասարակ են, ինչը նմանվում է Փիրոսմանիի կտավների պրիմիտիվիզմին։ Ֆիլմում գրեթե բացակայում են բնության տեսարանները։ Ձգտելով փոխանցել Փիրոսմանիի կենցաղային գեղանկարչության յուրահատկությունները՝ ռեժիսորը ավելի հաճախ օգտագործում է թատրոնին, ոչ թե կինեմատոգրաֆիային հատուկ միջոցների՝ սյուժեն բաժանելով առանձին էպիզոդ-տեսարանների, որոնց գործողությունները ծավալվում են նույն դեկորացիաներում։
Ֆիլմին հատուկ կոլորիտ են հաղորդում Փիրոսմանիի նկարները, որոնք նույնպես գործող կերպարներ են, ինչպես ֆիլմի մյուս գործող անձինք։ Ֆիլմում ցուցադրվում են Փիրոսմանիի տասնյակ կտավներ, որոնք ընդգծում են սյուժեի զարգացումը։ Այսպես, Նիկո Փիրոսմանիի ստեղծագործական ակտիվության շրջանում նկարները ուղղակի լցնում են կադրը, իսկ նկարչի դժբախտության պահերին դրանք գրեթե անհետանում են։ Նկարչին պատահած վերջին դժբախտություններից մեկն էլ ընկերների լուռ օտարացումն է, որի պատճառ էր դարձել թերթում տպագրված քննադատությունը։ Այդ պահին էկրանին հայտնվում է «Ընձուղտ» կտավը, որի շնորհիվ ֆիլմի սկզբում երիտասարդ ֆուտուրիստները սկսել էին հետաքրքրվել Փիրոսմանիի արվեստով։ Հեռանալով ընկերներից՝ նկարիչն այդ կտավը վերցնում է իր հետ։
Փաստեր
Ավթանդիլ Վարազին (1926-1977), ով ֆիլմում կատարում է Նիկո Փիրոսմանիի դերը, պրոֆեսիոնալ նկարիչ է (նա նաև ֆիլմի բեմադրող նկարիչներից մեկն էր)։
Արտաքին հղումներ
Կատեգորիա:Վրացական ֆիլմեր Կատեգորիա:1969 ֆիլմեր Կատեգորիա:Խորհրդային ֆիլմեր Կատեգորիա:Կենսագրական ֆիլմեր Կատեգորիա:Գեորգի Շենգելայայի ֆիլմեր Կատեգորիա:«Վրացֆիլմ» ստուդիայի ֆիլմեր Կատեգորիա:Վրացերեն ֆիլմեր Կատեգորիա:Ռուսերեն ֆիլմեր Կատեգորիա:Խորհրդային կենսագրական ֆիլմեր
Պանամերիկյան միություն
Պանամերիկյան միություն (Pan-American Union), միջամերիկյան կազմակերպություն, որը տարբեր ժամանակներում ծառայել է որպես ամերիկյան պետությունների խորհրդատվական մարմին։ Հանդիսանում է Ամերիկյան պետությունների կազմակերպության աշխատանքային մարմինը։
Կատեգորիա:Ամերիկաներ Կատեգորիա:Միջազգային կազմակերպություններ Կատեգորիա:Միջկառավարական կազմակերպություններ
Համակենտրոնացման ճամբար
Համակենտրոնացման ճամբար, մարդկանց ազատազրկում, սովորաբար մեծ խմբերում, առանց մեղադրանքի կամ մեղադրանք առաջադրելու մտադրության։
20-րդ դարի ընթացքում պետության կողմից քաղաքացիական անձանց կամայական ներկալումը հասավ իր ծայրահեղ ձևերին Խորհրդային Միության ԳՈւԼԱԳ-ի ուղղիչ-աշխատանքային ճամբարների համակարգում (1918–1991) և Նացիստական Գերմանիայի համակենտրոնացման ճամբարներում (1933–1945)։ Խորհրդային ուղղիչ-աշխատանաքային համակարգն առաջինը կիրառվեց հենց ԽՍՀՄ քաղաքացիների վրա ։ Իր գոյության ընթացքում (1918–1991), ԳՈւԼԱԳ-ը բաղկացած է եղել 30 000 համակենտրոնացման ճամբարներից, որտեղ 1929-ից մինչև 1953 թվականն իրենց պատիժն են կրել 18 միլիոն մարդ։ Մինչև Նացիստական Գերմանիյի՝ համաշխարհային պատերազմ սկսելը, համակենտրոնացման ճամբարների (Դախաոս Զակսենհաուգեն) կալանավորները գերմանացի հակաֆաշիստներն էին, ինչպես նաև ռասայական, սեռական կողմնորոշման կամ կրոնական շարժառիթներով հետապնդվող անձինք։ Ժամանակի ընթացքում, համակենտրոնացման ճամբարներում ստեղծվեցին գրավված երկրներում և դարձան այդ երկրների բնակչության նկատմամբ բռնաճնշումների ու ցեղասպանության իրականացման գործիքներ։ 1939—1945 թվականներին բազմաթիվ նոր ճամբարներ ստեղծվեցին Լեհաստանում, Լատվիայում, Բելառուսիայում, Ուկրաինայում, Ֆրանսիայում և այլուր։ Նացիստական համակենտրոնացման ճամբարներում կալանավորներին ոչնչացնում էին գազախցիկներում և դիակիզարաններում, ենթարկում անմարդկային կտտանքների և նվաստացման, նրանց աշխատեցնում էին, հաճախ անիմաստ, մինչև ծայրահեղ հյուծումը։ Ֆաշիստական համակենտրոնացման ճամբարներում տեղավորված 18 միլիոն մարդուց ավելի քան 11 միլիոնը զոհվեցին։
Համակենտրոնացման ճամբարների տեղում ստեղծվել են թանգարաններ, հուշարձաններ, ողջ մնացած կալանավորների հետ կազմակերպվում են հանդիպումներ։ Այժմ համակենտրոնացման ճամբարներ կան սոցիալիստական և նացիոնալ-սոցիալիստական վարչակարգեր ունեցած բազմաթիվ երկրներում։
Ծանոթագրություններ
Կատեգորիա:Համակենտրոնացման ճամբար Կատեգորիա:Նացիստական Գերմանիա Կատեգորիա:Մարդկության դեմ ուղղված հանցագործություններ Կատեգորիա:Նացիստական Գերմանիայի համակենտրոնացման ճամբարներ
Մոդայի պատմության թանգարան
Մոդայի պատմության թանգարան, Կանադայի Օնտարիո նահանգի Քեմբրիջ քաղաքում գտնվող թանգարան, որը 2004 թվականին հիմնադրել են Ջոնաթան Ուոլֆորդը և Քեն Նորմանը ։ Թանգարանը ոչ առևտրային բարեգործական կազմակերպություն է։
Պատմություն
Մինչև նորաձևության պատմության թանգարանի հիմնադրումը Ջոնաթան Ուոլֆորդը եղել է Բաթա կոշիկի թանգարանի հիմնադիր-հոգաբարձուն։ Ուոլֆորդը 1970-ականներից հավաքել է պատմական մոդայի իրեր, աճուրդի տներից առարկաներ է գտել, որոնք վաճառել է ավտոտնակներում և նույնիսկ որոշ իրեր փրկել է աղբից։ Գրել է նաև նորաձևության մասին մի քանի գիրք։
Ներկայումս Ուոլֆորդը թանգարանի հոգաբարձուն (տնօրեն) է։ Թանգարանի մեկ այլ հիմնադիր Քեն Նորման, որը թանգարանի խորհրդի նախագահ է, ունի ֆինանսների, ծրագրերի կառավարման և դիզայնի ոլորտում աշխատանքային փորձ։
Իր գոյության առաջին տասնամյակում թանգարանը չի ունեցել մշտական պատկերասրահ, դրա համար նա ստեղծել է ցուցահանդեսներ, որոնք ճանապարհորդում էին ամբողջ Կանադայով և աշխարհով մեկ՝ Հոնկոնգից մինչև Բահրեյն։ 2013 թվականին՝ չորս ու կես ամսվա ընթացքում, երբ թանգարանն աշխատում էր Քեմբրիջի Օնտարիո նահանգի առևտրական կենտրոնում, փորձարարական պատկերասրահ են այցելել մոտ 8 հազար այցելու։
2015 թվականի հունիսին թանգարանը բացվել է 3000 մ² ոտնաչափ մակերեսով փոստային բաժանմունքում, որն էլ բացվել է 1929 թվականին նախկին Էսպլեր քաղաքում, այժմ՝ Քեմբրիջի մոտակայքում։ Թանգարանում պահպանվել և վերականգնվել են բնօրինակ խճանկար հատակը, ինչպես նաև լուսավորության համար տեղադրվել են հնաոճ լուսամփոփներ։ Թանգարանի մուտքի դռների վրա ժամացույցի վերականգնման նախագիծը ֆինանսավորվել է հասարակությունը։ Քեմբրիջ քաղաքը ժամանակին եղել է տեքստիլ արդյունաբերության կենտրոն, որի շնորհիվ թանգարանը մտել է քաղաքի պատմության մեջ։
Հավաքածու
Թանգարանի հավաքածուն ունեցել է ավելի քան 10000 իր։ Այս իրերը տարբերվում են այն բանից, թե ինչ կարող է լինել Հյուսիսային Ամերիկայի ամենահին գոյություն ունեցող եվրոպական կոշիկը (մածամասնության կարծիքով այն 1660 թվականին տարածված է եղել Նյու Ամստերդամում), մինչև 1970-ական թվականները հոլիվուդցի Ադրիանան եղել է ծխախոտի տուփերից շրջազգեստների և պայուսակների ձևավորողը։
Ցուցադրում
Նախքան ժամանակակից ընդարձակ պատկերասրահի ստեղծելը, թանգարանը ստեղծել է շարժական ցուցադրություններ։
Ծանոթագրություններ
Կատեգորիա:2004 հիմնադրված թանգարաններ Կատեգորիա:Նորաձևության թանգարաններ
Վասերլոզեն
Վասերլոզեն (Wasserlosen), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 3366 մարդ ։ Զբաղեցնում է՝ 51,32 կմ² տարածք։ Պաշտոնական կոդ 09 6 78 192։
Արտաքին հղումներ
Կատեգորիա:Գերմանիայի բնակավայրեր
Քեմբելթաուն
Քեմբելթաուն (Ceann Loch Chille Chiarain կամ Ceann Locha), քաղաք և նախկին թագավորական ինքնավար ավան Շոտլանդիայի Արգայլ և Բյուտի մարզում՝ Կինթայր թերակղզու Քեմբելթաուն ծովախորշում։ Ի սկզբանե հայտնի է եղել, որպես «Կինլոխկիլկեռան», վերանվանվել է 17-րդ դարում և կոչվել Քեմբելի քաղաք (Campbell's Town)՝ ի պատիվ Արգայլի IX կոմս Արչիբալդ Քեմբելի, որին շնորհվել էր այս տարածքը 1667 թվականին ։ Քաղաքը շատ արագ դարձավ նավաշինության և շոտլանդական վիսկիի կարևորագույն կենտրոն և ծանրաբեռնված ձկնորսական նավահանգիստ։
Վիսկի
Քեմբելթաունը Շոտլանդիայի վիսկիի արտադրության հինգ կարևորագույն շրջաններից մեկն է, որը մյուս շրջաններից տարբերվում է ածիկի հիմքով վիսկիի պատրաստման տեխնոլոգիայով։ Քեմբելթաունը մի ժամանակ ուներ թորման երեսուն արտադրամաս և հռչակվել էր «վիսկիի համաշխարհային մայրաքաղաք»։ Այնուամենայնիվ, առավելապես քանակի և ոչ թե որակի վրա կենտրոնանալը, ինչպես նաև Միացյալ Նահանգների արգելքը արտադրանքի նկատմամբ և Մեծ ճգնաժամը պատճառ դարձան, որ մի շարք արտադրամասեր փակվեն։ Այսօր Քեմբելթաունում գործում են ընդամենը երեք ակտիվ թորման արտադրամասեր՝ «Գլեն Սքոտիան», «Գլենգիլը» և «Սփրինգբանկը»    : Հանրածանոթ «Campbeltown Loch, I wish you were whisky» (Քեմբելթաուն լոք, երանի դու վիսկի լինեիր) ժողովրդական երգը հիմնված է այս արդյունաբերության մեջ քաղաքի ունեցած դերի վրա։
Մշակույթ
Քեմբելթաունում կան A կատեգորիայի ցուցակագրված մի շարք կառույցներ։
Քեմբելթաունը հայտնի է հատկապես թանգարաններով և մշակութային ժառանգության կենտրոններով։ Ազգային թանգարանն ունի քաղաքի անցյալը ներկայացնող բազմազան ցուցանմուշների հավաքածուներ, ինչպես նաև նախապատմական ժամանակներին վերաբերող բրածո առարկաներ՝ կացիններ, զարդեր, սանրեր, որոնք գտնվել են Կինթայր թերակղզու տարբեր շրջաններից։ 19-րդ դարի այս կառույցում, որը կառուցել է Ջոն Ջեյմս Բարնեթը, նաև տեղավորված է Քեմբելթաունի գրադարանը, որը առանձին սրահներ ունի նվիրված Կինթայրի նշանավոր մարդկանց, որոնցից են Վիլյամ Մաք Թագարտը և Վիլյամ Մաքինոնը ։ Թանգարանի շենքի մոտ է գտնվում Քեմբելթաունի կինոթատրոնը՝ այսպես կոչված «Wee Picture House»-ը, որը տեղակայված է «Գլազգոյի դպրոցին» պատկանող մի շենքում և թվագրվում է 1913 թվականին։ Կինոթատրոնը համարվում է Շոտլանդիայի ամենահին շենքը, որ կառուցվել է կոնկրետ կինոթատրոն դարձնելու նպատակով ։ Այս շենքերը, ինչպես նաև 14-րդ դարի կելտական խաչի հուշարձանը, գտնվում են քաղաքի նույն շրջանում ։ Նախքան քաղաքի հիմնադրումը Կիարան անունով սուրբը ապրել է այս տարածքում։ Քաղաքի մոտակայքում՝ Դավաար կղզում է գտնվում սրբի անունը կրող քարանձավը, ուր այցելում են ուխտագնացներն ու զբոսաշրջիկները՝ տեսնելու 19-րդ դարի խաչելության նկարը։ Քեմբելթաունը հյուրընկալում է նաև ամենամյա «Կինթայրի երաժշտական փառատոնը», որտեղ հանդես են գալիս ինչպես տեղական խոստումնալից խմբեր, այնպես էլ արդեն իսկ հայտնի երաժիշտ-կատարողներից բաղկացած խմբեր՝ «Դիքն Բլու», «Սթրանգլերս» և «Այդլուայլդ» ։ Վերջերս քաղաքում կազմակերպվում է նաև «Կինթայրի երգահանների փառատոնը», որը նպատակ ունի զարգացնելու տեղական երաժշտությունը։ Փառատոնը տեղի է ունենում յուրաքանչյուր մայիս ամսվա վերջին հանգստյան օրերին և բաց է երաժշտությամբ հետաքրքրվող յուրաքանչյուր մարդու առաջ։ 2006 թվականի հունիսի 16-ին Շոտլանդիայի առաջին նախարար Ջեկ Մաք Քոնելը ժամանեց Քեմբելթաուն՝ ներկա գտնվելու քաղաքի նոր Ակվալիբրիումի (ջրաշխարհ) հանդիսավոր բացմանը, որը փոխարինելու էր յոթ տարի առաջ փակված Քեմբելթաունի լողավազանին։ Ակվալիբրիումում են գտնվում Քեմբելթաունի գրադարանը՝ որն այստեղ է տեղափոխվել թանգարանի շենքից, լողավազան, մարզադահլիճ, համագումարների դահլիճ և «Mussel Ebb» սրճարանը։ «Կինթայր կամանախդը» տեղական հոկեյի թիմ է, որը պատկանում է Կամանախդ ասոցիացիային։ «Արգայլ FM»-ը տեղական ռադիոկայան է` հիմնված Քեմբելթաունում և ռադիոհաղորդումներ է հեռարձակում 106.5, 107.1 և 107.7 հաճախություններով։ 2012 թվականի մայիսին Քեմբելթաունը ընդգրկվեց Շոտլանդիայի գյուղատնտեսական քոլեջի հրապարակած «Շոտլանդիայի ամենախոցելի ճգնաժամային բնակավայրերի ցանկում»։ Խոցելիության ցանկում ընդգրկված են 90 բնակավայրեր՝ ըստ տնտեսական և սոցիալական փոփոխությունների հետ կապված գործոնների  ։
Տրանսպորտ
Քեմբելթաունի մոտակայքում է գտնվում Քեմբելթաունի օդանավակայանը, որը կանոնավոր չվերթներ է կատարում դեպի Գլազգոյի օդանավակայան և հակառակ ուղղություններով բոլոր աշխատանքային օրերին, իսկ ամռանը՝ երբեմն նաև կիրակի օրերին։ Քեմբելթաուն քաղաքը Մեծ Բրիտանիա կղզու ամենաարևմտյան քաղաքն է։ Քաղաքն ունի փոքր բնակչություն, որը թվաքանակով ավելի շատ համապատասխանում է մեծ գյուղի, սակայն քաղաքի կարգավիճակ է ստացել նավահանգստի և կենտրոնական փողոցների խիտ ցանցի շնորհիվ։ Երկար թերակղզու ծայրին գտնվելու պատճառով մայրուղային երթևեկությունը շատ ժամանակատար է, այդ պատճառով քաղաքն օգտվում է ավելի շատ ջրային և օդային տրանսպորտի միջոցներից։ Այնուամենայնիվ, քաղաքը Շոտլանդիայի մյուս բնակավայրերի հետ կապված է նաև A83 մայրուղով՝ դեպի Թարբերտ, իսկ Թարբերտից Գլազգո՝ A82 մայրուղով։ Ավտոբուսային ծառայությունն իրականացնում է «Ուեսթ Քոսթ Մոթորսը» (West Coast Motors): «Կինթայր Էքսպրեսի» լաստանավերը Քեմբելթաունը կապում են Հյուսիսային Իռլանդիայի Բալիքասլ քաղաքի հետ ։ Նախկին ծառայությունը կասեցվել էր 2002 թվականի հունիսին, իսկ նրան փոխարինած նոր ծառայությունը 2011 թվականից ի վեր կանոնավոր ուղևորափոխադրումներ է կատարում դեպի Բալիքասլ՝ ամռանը բոլոր աշխատանքային օրերին, իսկ ձմռանը՝ միայն երկուշաբթի և ուրբաթ։
2006 թվականից «Կինթայր Էքսպրեսը» իրականացնում էր ուղևորափոխադրումներ Քեմբելթաունի և Թրունի միջև, յուրաքանչյուր երկուշաբթի, չորեքշաբթի և ուրբաթ։ Հանդարտ եղանակին ուղևորափոխադրումը տևում է մեկ ժամ։ 2007 թվականից հետո այս երթուղին այլևս չի գործել, թեև նավը կարող էր ձեռք բերել մասնավոր արտոնագիր ։ 2013 թվականից «Կալեդոնյան Մաք Բրեյնը» յուրաքանչյուր շաբաթ ուղևորափոխադրումներ է իրականացնում դեպի Արդրոսան՝ Ֆյորտ-օֆ-Կլայդի միջով ։ 1794 թվականից մինչև 1880-ական թվականները Քեմբելթաունը ջրանցքով կապված էր Մաչրիհանիշի հետ, այնուհետև ջրանցքը փոխարինվեց թեթև երկաթուղով, որն էլ փակվեց 1932 թվականին։ Երկաթուղին, որը կառուցվել էր Մաչրիհանիշի ածխահանքերի արդյունահանման նպատակով, մեկնում էր Քեմբելթաունի երկաթուղային կայարանից դեպի Մաչրիհանիշի կայարան։
Կլիմա
Ինչպես Շոտլանդիայի մնացած մասերը, Քեմբելթաունը ևս ենթարկվում է ծովային կլիմայի ազդեցությանը՝ զով ամառներով և մեղմ ձմեռներով։ Ամենամոտ պաշտոնական օթերևութաբանական կայանը, որտեղից հասանելի են ամենօրյա դիտարկումներ, գտնվում է Քեմբելթաունի օդանավակայանում՝ քաղաքի կենտրոնից մոտավորապես 3կմ հեռու։ Վերջերս գրանցված ամենացածր ջերմաստիճանը եղել է 2010 թվականի դեկտեմբերին՝ -12.9 °C :
Լեզու
Քեմբելթաունը Շոտլանդիայի այն եզակի քաղաքներից է, որտեղ շոտլանդերենն ավելի գերակա դիրք ունի, քան տարածված գելական շոտլանդերենը։ Սա արդյունք է այն բանի, որ 17-րդ դարում տարածքում բնակություն հաստատեցին շոտլանդական Լոլանդսից (Scottish Lowlands) եկած վաճառականները և հողագործները։ Այն գերակշռող խոսվածքը, որ Լոլանդի շոտլանդացիներն ունեին, օգտագործվում է նաև այսօր և դա շոտլանդական անգլերենի բարբառի մի ձև է։
Քույր քաղաքներ
Քեմբելթաունի քույր քաղաքն է
Արտաքին հղումներ
Կատեգորիա:Միացյալ Թագավորության քաղաքներ Կատեգորիա:Շոտլանդիայի քաղաքներ Կատեգորիա:Շոտլանդիայի բնակավայրեր Կատեգորիա:Միացյալ Թագավորության նավահանգիստներ
Էֆլե ՖԱ
Արտաքին հղումներ
Կատեգորիա:Շվեդական ֆուտբոլային ակումբներ
Յան Տիգորև
Յան Ալեքսանդրովիչ Տիգորև (Ян Аляксандравіч Цігараў, ), բելառուս ֆուտբոլիստ, կիսապաշտպան։
Ակումբային
Յան Տիգորևը 1984 թվականի մարտի 10-ին ծնվել է Հեռավոր Արևելքում՝ Ուսուրիյսկում, սակայն ինը տարեկանում ծնողների հետ տեղափոխվել է Ժոդինո։ Յան Տիգորևը ֆուտբոլով զբաղվել սկսել է Ժոդինո քաղաքի մանկապատանեկան մարզադպրոցում (առաջին մարզիչը եղել է Լեոնիդ Խրիպաչը) ։
2001 թվականին հանդես է եկել Մինսկի «Դինամո-2» ակումբում։ «Դինամոյի» հիմնական կազմում խաղացել է 2002 թվականից մինչև 2007 թվականը. այդ ընթացքում Մինսկի ակումբի կազմում նվաճել է Բելառուսի առաջնության բոլոր հարգերի մեդալներն ու դարձել երկրի գավաթակիր։
2007 թվականին Յան Տիգորևը տեղափոխվել է Զապորոժիեի «Մետալուրգ», որի կազմում անցկացրել է ավելի քան 100 հանդիպում։ «Մետալուրգի» կազմում իր միակ գոլը Յան Տիգորևը խփել է 2009 թվականի օգոստոսի 2-ին՝ գրավելով «Իլիչյովեց» ակումբի դարպասը։
2011 թվականի մարտի 2-ին «Տոմ» ակումբը սկզբունքային համաձայնության է հասել ֆուտբոլիստի տեղափոխության մասին, և հաջորդ տարի Յան Տիգորևը 2,5 տարվա պայմանագիր է կնքել Տոմսկի ակումբի հետ ։ Տրանսֆերի արժեքը կազմել է 300 հազար եվրո ։ Ֆուտբոլիստն ինքն իր տեղափոխությունը մեկնաբանել է հետևյալ կերպ. «Այս տարվա հունիսին լրացել է իմ պայմանագրի ժամկետը։ Ցանկություն է առաջացել փոխել ակումբը, և հնարավոր է, նաև առաջնությունը։ Այնպես որ «Տոմը», որ բոլոր առումներով շահավետ առաջարկություն է արել ինձ, եղավ ամենահարմարը» ։
Ռուսաստանի առաջնությունում ֆուտբոլիստի դեբյուտը կայացել է 2011 թվականի մարտի 14-ին, երբ «Տոմ» ակումբը 0։2 հաշվով պարտություն է կրել Նիժնի Նովգորոդի «Վոլգա» ակումբի դեմ արտագնա խաղում ։ Ռուսաստանի առաջնության 2011/12 մրցաշրջանի սկզբում Յան Տիգորևը դարձել է լիգայի լավագույն ֆուտբոլիստ հաղթանակած մենամարտերի և գնդակը խլելու հաջողված գործողությունների քանակով, սակայն 12-րդ տուրի՝ Մոսկվայի «Լոկոմոտիվի» դեմ խաղում ստացել է լուրջ վնասվածք. բժշկական քննության արդյունքում պարզվել է, որ աջ ծնկային հոդի ճակատային ու առջևի խաչաձև ջլերի, ներքին մենիսկի պատռվածք, ինչի պատճառով ֆուտբոլիստը շարքից դուրս է մնացել առնվազն կես տարով ։
2011 թվականի դեկտեմբերի 29-ին Յան Տիգորևն ազատ գործակալի կարգավիճակով 3,5 տարվա պայմանագիր է կնքել Մոսկվայի «Լոկոմոտիվ» ակումբի հետ։ Տիգորևը հազվադեպ է ընդգրկվել թիմի կազմում Դմիտրի Տարասովի հետ ունեցած մրցակցության և այն պատճառով, որ համարվել է լեգեոներ։ Այդ պատճառով էլ նրա հետ կնքված պայմանագրի ժամկետը չի երկարացվել ։
2015 հուլիսի 22-ին Յան Տիգորևը պայմանագիր է կնքել Մինսկի «Դինամո» ակումբի հետ, սակայն 2015 մրցաշրջանը նրա համար անհաջող է անցել։ Վնասվածքի պատճառով հազվադեպ է դուրս եկել խաղադաշտ։ Մասնակցել է Եվրոպա լիգայի (2015/16) խմբային փուլի մեկ խաղի։ 2016 մրցաշրջանը Տիգորևն սկսել է որպես Մինսկի ակումբի հիմնական կազմի խաղացող՝ հանդես գալով կենտրոնական պաշտպանի դիրքում։ Սակայն մրցաշրջանի երրորդ պաշտոնական խաղում (ընդդեմ «Տորպեդո ԲելԱզ» ակումբի, Բելառուսի գավաթի խաղարկություն, 2015/16) նա վնասվածք է ստացել և հետագայում «Դինամոյի» կազմում այլևս չի խաղացել։ Հունիսին երկու կողմերի համաձայնությամբ կիսապաշտպանի ու ակումբի միջև կնքված պայմանագիրը խզվել է (նրա ժամկետի ավարտվելուն մնում էր մեկ ամիս) ։
2016 թվականի աշնանը Յան Տիգորևը հայտարարել է իր ֆուտբոլային կարիերան ավարտելու մասին ։
Հավաքականում
2004 թվականից մինչև 2006 թվականը Յան Տիգորևը 15 հանդիպում է անցկացրել Բելառուսի երիտասարդական հավաքականի կազմում ։
Բելառուսի հավաքականի կազմում իր նորամուտը կատարել է 2005 թվականի նոյեմբերի 12-ին՝ մասնակցելով Լատվիայի հավաքականի դեմ ընկերական խաղին ։
Մասնակցել է 2008 և 2012 թվականների Եվրոպայի առաջնությունների նախընտրական փուլերին։
Ընդհանուր՝ 34 խաղ / 1 գոլ, 14 հաղթանակ, 5 ոչ-ոքի, 15 պարտություն
Թիմային
«Դինամո»
«Լոկոմոտիվ»
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Բելառուսի հավաքականի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Գեղեցիկ հրաշքը
Գեղեցիկ հրաշքը (This Beautiful Fantastic), 2016 թվականին նկարահանված բրիտանական ռոմանտիկ դրամա ֆիլմ է, որի ռեժիսորը և սցենարի հեղինակը Սայմոն Աբուդն է։ Ֆիլմում նկարահանվել են Ջեսիկա Բրաունը Ֆինդլին, Թոմ Ուիլքինսոնը, Էնդրյու Սքոթը, Ջերեմի Իրվինը, Աննա Չանսելորը, Էյլին Դեյվիսը և Շեյլա Հանքոքը։ Հիմնական նկարահանումները սկսվել են Լոնդոնում 2015 թվականի հուլիսին։
Սյուժե (դիպաշար)
Բելլան տարօրինակ աղջիկ է՝ յուրահատուկ անցյալով, ով աշխատում է գրադարանում և փորձում է գիրք գրել երեխաների համար։ Նա նաև ատում է բույսերին, բայց որպես իր տան պայմանագրի պայման՝ պետք է պահպանի այգի։ Նրա վարձատուին հայտնի է դառնում նրա՝ այգու նկատմամբ ունեցած արգահատանքի մասին և նրան տալիս է մեկ ամիս ժամանակ՝ կանաչապատման համար՝ սպառնալով դուրս հանել տանից։ Այս ընթացքում նա հարաբերություններ հաստատում իր բողոքող հարևանի, նրա խոհարարի և տնտեսվարի ու գյուտարարի հետ, ով այցելում է գրադարան։
Արտադրություն
Հիմնական նկարահանումները սկսվել են Լոնդոնում 2015 թվականի հուլիսին
Արտաքին հղումներ
Կատեգորիա:2016 ֆիլմեր Կատեգորիա:Բրիտանական ֆիլմեր Կատեգորիա:Բրիտանական մելոդրամա ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ֆիլմեր գրողների մասին Կատեգորիա:Լոնդոնում նկարահանված ֆիլմեր Կատեգորիա:2010-ականների ռոմանտիկ դրամա ֆիլմեր
Քրիստիան I (Անհալտ-Բեռնբուրգի իշխան)
Քրիստիան I, Անհալտ-Բեռնբուրգի իշխան, նաև հայտնի, որպես Քրիստիան Անհալտցի (Christian I. von Anhalt-Bernburg, ), գերմանացի իշխան՝ Ասկանիա տոհմից։ Եղել է Անհալտի կառավարող իշխանը, 1603 թվականից՝ վերածնված Անհալտ-Բեռնբուրգի իշխանության կառավարիչը։ 1595 թվականից՝ Վերին Պֆալցի նահանգապետը, իսկ հետո Պալատինի կուրֆյուրստ Ֆրիդրիխ IV-ի գլխավոր խորհրդականը։ Քրիստիանը եղել է բոհեմացի բողոքականների զորքի հրամանատարը Սպիտակ լեռան ճակատամարտում, որն ավարտվել է նրանց դեմ մարտնչող Հռոմեական սրբազան կայսրության զորքի հաղթանակով։ Քրիստիան Առաջինը փախել է Շվեդիա, այնուհետև՝ Դանիա, տարիներ անց ներում է խնդրել կայսր Ֆերդինանդ Երկրորդից և վերջինիս բարեհաճ թույլտվությամբ վերադարձել իր հայրենի իշխանական կալվածքը՝ Անհալտ։
Կենսոլորտ (թանգարան)
Կենսոլորտ (Biosphère de Montréal), շրջակա միջավայրի և ջրային ռեսուրսների վերաբերյալ թանգարան, որը գտնվում է Մոնրեալում (Քվեբեկ, Կանադա)։ Պատկանում է Կանադայի շրջակա միջավայրի դեպարտամենտին։ Տեղակայված է Սուրբ Հեղինե կղզում՝ Ժան Դրապո զբոսայգում՝ Սուրբ Լավրենտիոս գետի հարևանությամբ։
Թանգարանը զբաղեցնում է Համաշխարհային ցուցահանդեսի՝ (1967)| Էքսպո-67-ի ժամանակ ամերիկյան նախկին տաղավարի տարածքը, որը կառուցվել էր ամերիկցի ինժեներ և ճարտարապետ Ռիչարդ Բակմինստեր Ֆուլերը. այն իրենից ներկայացնում է ամենահայտնի երկրաբաշխական գմբեթներից մեկը, որը Ֆուլերին համաշխարհային հռչակ է բերել։
Շինություն
Մոնրեալի Կենսոլորտ թանգարանի արտաքին կաղապարը կառուցվել է 1967 թվականին՝ Ռիչարդ Բակմինստեր Ֆուլերի կողմից և իրենից ներկայացնում է 76 մետր տրամագծով և 62 մետր բարձրությամբ պողպատե ամրաններով երկրաբաշխական գմբեթ։ Շինությունը կառուցվել է որպես ամերիկյան տաղավար՝ 1967 թվականի համաշխարհային ցուցահանդեսի համար և հետագայում, որպես սեփականություն, հանձնվել է Մոնրեալ քաղաքին։ Կառույցի յուրահատուկ նախագծի շնորհիվ՝ կառույցն արտաքինից ծածկվել է թափանցիկ ակրիլե թաղանթով։ Այդ ծածկը ոչնչացվել է 1976 թվականին հրդեհի հետևանքով և որոշվել է այլևս այն չվերականգնել։
Կենսոլորտ թանգարանի նկարները հաճախ կիրառվել են ածխածնի այլաձև մոդիֆիկացիայի պատկերման համար, Ֆուլերի այցեքարտ հանդիսացել են հենց այս ձևերի կառույցները։
Թանգարան
1990 թվականին Կանադայի շրջակա միջավայրի դեպարտամենտը Մոնրեալի քաղաքապետարանի հետ պայմանագիր է կնքել, համաձայն որի իրավունք է ստացել Կենսոլորտ շինությունը դարձնել Սուրբ Լավրենտոս գետի էկոհամակարգի վերաբերյալ թանգարան։ Հաջորդող տարիներին գմբեթի ներսում  ստեղծվել են թանգարանային  տարածքներ, և 1995 թվականի հունիսի 5-ին պաշտոնապես տեղի է ունեցել Կենսոլորտ թանգարանի բացումը, որը ջրային էկոհամակարգի վերաբերյալ երկրում առաջին թանգարանն էր։
Թանգարանի գլխավոր նպատակը ջրային ռեսուրսների խնայողաբար օգտագործման մտքի հանրայնացումն է, եղանակային փոփոխությունների դեմ պայքարն ու բնական ռեսուրսների վերականգնման ապահովումը։
Բիլլ Սկարսգարդ
Բիլլ Իստվան Գունթեր Սկարսգարդ (Bill Istvan Günther Skarsgård, ), շվեդ դերասան։ Ճանաչում է ձեռք բերել «The Divergent Series: Allegiant», «Atomic Blonde», և «It» ֆիլմերից։
Վաղ կյանք
Սկարսգարդը ծնվել է Ստոկհոլմ կոմունայի Վալլինգբայ արվարձանային շրջանում, Շվեդիա։ Դերասան Ստելլան Սկարսգարդի և իր առաջին կնոջ որդին է  ։ Բիլլն ունի յոթ քույր և եղբայր՝ Ալեքսանդր, Գուստաֆ, Վալտեր (դերասաններ), ինչպես նաև Սեմ, Օսսիան, Կոլբյորն և Էիա։ Օսսիանը և Կոլբյորնը Բիլլի խորթ եղբայրներն են, որոնց մայրը՝ Ստելլան Սկարսգարդի երկրորդ կինն է  ։
Գործունեություն
«Simple Simon» ֆիլմում Սայմոնին մարմնավորելու առիթով 2011 թ. Սկարսգարդն առաջադրվել է «Guldbagge» մրցանակի, իսկ 21 տարեկանում հաղթել է Եվրոպական Ֆիլմի Ակադեմիայի «Ընկնող Աստղեր» ("Shooting Stars") մրցանակը ։
2014 թ. ապրիլին Սկարսգարդը «Hero» ամսագրում է ներկայացել, որտեղ իր հայրը հարցազրույց է վարել իր հետ ։
Իր առաջին մեծ Ամերիկյան ֆիլմ «The Divergent Series: Allegiant»-ում Սկարսգարդը մարմնավորել է Մեթյուի կերպարին ։ Սկարսգարդը 2017 թ.-ին լույս տեսած ֆիլմ «It»-ում մարմնավորել է Փեննիուայզ՝ պարող ծաղրածուի կերպարին (Pennywise the Dancing Clown) և պատրաստվում է ետ բերել կերպարին 2019 թ.՝ ֆիմի շարունակության համար։ Նրա կերպարն արժանացել է մի շարք գովասանքների, թե´ երկրպագուների, թե´ քննադատների կողմից ։ 2017 թ. հուլիսին հայտարարվեց, որ Սկարսգարդը «Castle Rock» հեռուստասերիալում կմարմնավորի մի երիտասարդ տղայի, ով ունի անսովոր իրավական խնդիրներ ։
Ծանոթագրություններ
Կատեգորիա:Շվեդ դերասաններ Կատեգորիա:Շվեդ մոդելներ
Շարլոթ Դոյլի ճշմարիտ խոստովանությունները
Շարլոթ Դոյլի ճշմարիտ խոստովանությունները (The True Confessions of Charlotte Doyle), պատմական վեպ (1990 թ․), որի հեղինակը ամերիկացի գրող Էվին է։ Գիրքը նախատեսված է 5–8—րդ դասարանի ընթերցանության մակարդակ ունեցող երեխաների համար ։ Վեպում նկարագրվում է հերոսուհու կյանքը Անգլիայից Ամերիկա ուղևորվող նավի մեջ (1832 թ․)։ Այն արժանացել է մի շարք մրցանակների, այդ թվում նաև Նյուբերի շքանշանի։
Համառոտ սյուժե
Պատմությունը սկսվում է 1832 թվականի ամռանը։ Տասներեքամյա Շարլոթ Դոյլը պատրաստվում է դեպի Լիվերպուլ՝ Փրովիդենս (Ռոդ Այլենդ) ծովային ճանապարհորդությանը, որտեղ գտնվում է իր ծնողների նոր տունը։ Աղջկա ազնվական դաստիարակությունը և կրթությունը նրա մոտ ձևավորել էին չափազանց նեղ և սահմանափակ աշխարհայացք։ Շարլոթը նավում գտնվող միակ աղջիկն է, և դրա պատճառով ուղևորները նրան բազմիցս խորհուրդ են տալիս չօգտվել դրանից, բայց նրա ուղեկցորդ պարոն Գրումեյջը նրան ստիպում է իր հետ գնալ։
Ճանապարհորդության առաջին օրը Զաքարիա անունով մի սևամորթ նավաստի Շարլոթին մի ըմպելիք է տալիս և նրան զգուշացնում, որ հեռու մնա կապիտան Ջագերից։ Նավաստու խորհրդին հակառակ՝ աղջիկն ավելի է մտերմանում կապիտանի հետ, և կապիտանը նրան ասում է, որ տարօրինակ ինչ–որ բան նկատելու դեպքում իրեն տեղեկացնի այդ մասին։
Նավում ըմբոստության նշաններ նկատելով` Շարլոթը դրա մասին տեղեկացնում է կապիտանին, ով սկսում է զսպել այն։ Շարլոթը ցնցվում է, երբ տեսնում է, որ կապիտան Ջագերը և պարոն Հոլիբրեսը հիսուն ծածկոցների պատճառով ծեծում են Զաքարիային։ Աղջիկը փորձում է պաշտպանել նավաստուն և իրենից անկախ հարվածում է կապիտանի դեմքին։ Դա ավելի է բորբոքում Ջագերին և նա այնպես է հարվածում Զաքարիային, որ նավաստին մահանում է։ Շարլոթը մեղքի զգացմամբ ցանկություն է հայտնում Զաքարիային փոխարինել անձնակազմում։ Անձնակազմը նրան թույլատրում է միանալ նրանց, միայն երբ նա հաջողությամբ ցատկում է ամենաբարձր կայմի վրա։ Նրա հետագա ծրագրերի մասին իմանալով` կապիտանը հարվածում է աղջկա դեմքին, և Շարլոթը նրան խոստանում է պատասխանատվության ենթարկել ճանապարհորդությունից հետո։
Երբ նավին է մոտենում մի հզոր փոթորիկ, Շարլոթը ընկնում է տախտակամածին, և նրան այդ ժամանակ փրկում է մի մարդ, ով իր կարծիքով Զաքարիան էր։ Փոթորիկից հետո անձնակազմը տախտակամածին գտնում է նավաստի Հոլբերսի դին՝ սպանված այն դանակով, որը Զաքարիան տվել էր Շարլոթին։ Աղջկան ուղարկում են նավի բանտախուցը, որտեղ իր ենթադրյալ մահից ի վեր թաքնվում էր Զաքարիան։ Կապիտան Ջագերը դատավարություն է վարում և կեղծ փաստերից ելնելով` Շարլոթին մեղադրում է նավաստի Հոլբերսին սպանելու մեջ։ Քանի որ Շարլոթը սպառնացել էր կապիտանին ճանապարհորդությունից հետո պատասխանատվության ենթարկել իր դաժան արարքների համար, նա աղջկան ասում է, որ նրան կարդարացնի, միայն եթե նա մնա իր հետ և հարգի ինչպես առաջ։ Զաքարիայի օգնությամբ Շարլոթը փախչում է բանտախցից և ծրագրում է գողանալ կապիտան Ջագերի ատրճանակը և տիտղոսը։ Հետո, գտնելով կապիտանին, նա բացահայտում է, որ հենց ինքն է սպանել նավաստի Հոլբերսին։ Կապիտանը տեսնում է Շարլոթին և փորձում է սպանել նավի ողջ անձնակազմի առջև, սակայն դա նրան չի հաջողվում, և նա, նավից ընկնելով, մահանում է։ Ջագերի մահից հետո անձնակազմի գլուխ է կանգնում Զաքարիան, բայց քանի որ Շարլոթը ավելի փորձառու էր այդ գործում, նրա խորհրդով դառնում է կապիտան։ 12 ժամ անց նավը կանգ է առնում Լիվերպուլի Փրովիդենս (Ռոդ Այլենդ) կղզում։
Երբ ճանապարհորդությունը ավարտվում է, Շարլոթը վերադառնում է իր «պատշաճ» վարքին և հագուստին։ Նա ցանկանում է ծնողներից թաքցնել իր արկածների մասին, սակայն նրա հայրը գաղտնի կարդում է դստեր օրագիրը։ Նա սարսափում է, այրում օրագիրը և պատժում աղջկան։ Եվ մեկ օր Շարլոթը որոշում է փախչել տնից, միանալ Զաքարիային և նավի անձնակազմին։
Թեմաներ
Հասարակական դասը և սեռը մեծ դեր ունեն այս պատմության մեջ ։ Վեպի սկզբում Շարլոթը արիստոկրատ դասի պատանի աղջիկ է, ով դառնում է «Սիհոուք» նավի անձնակազմի անդամ, դրանով իսկ բարդացնելով իր գենդերային և դասակարգային ինքնությունը. : Շարլոթի կերպարը կոտրում է գենդերային կարծրատիպեր ։ Իր փորձառությունը և Ջագերի դեմ ապստամբությունը Շարլոթին կոփում և թրծում է, դարձնելով մի մարդ, ում հասարակությունը այդպես չէր ակընկալում տեսնելո ։ Հեղինակը զգում է, որ վեպն անհրաժեշտ է ավարտել այն ժամանակ, երբ աղջկա ընտանիքը բռնանում է նրա ազատ կամքին, ինչն էլ հենց պատմության գլխավոր տարրն էր կազմում ։ Այնուամենայնիվ, վեպի վերջում միակ արիստոկրատական դասի ներկայացուցիչը՝ Շարլոթը, նույնպես դառնում է կապիտան` դրանով իսկ կոտրելով դասային ու սեռային կարծրատիպեր։ Անշուշտ, Շարլոթը անկարող է ընկալել աշխարհը, այն տեսանկյունից, որից ընկալում են արիստոկրատ դասի մյուս ներկայացուցիչները, ինչի պատճառով էլ հանդիպում էր բազմաթիվ անախորժությունների ։ Գրքում Շարլոթը ստանձնում է նաև հեղինակի դերը։ Սա վեպի ամենակարևոր տարրերից մեկն է ։ Հեղինակը վեպը գրի է առնում 19-րդ դարին բնորոշ շարահյուսական կանոնների ։ Գիրքը սկսվում է մի «կարևոր նախազգուշացմամբ» որտեղ ասվում է, որ եթե անգամ այդ իրադարձությունները կատարվել են վաղուց, միևնույն է դրանք արժանի են գրվելու ։ Անգամ այն ժամանակ, երբ Շարլոթի կերպարը հայտնվում է գրքում, նա միևնույն է շարունակում է լինել նաև հեղինակ ։
Ընդունելություն
«Շարլոթ Դոյլի ձշմարիտ խոստովանությունները» վեպը հրապարակվելուն պես՝ քննադատների կողմից, արժանացավ դրական արձագանքների։ Գրքի առաջին դիտման ժամանակ «Քիրկուս» ամսագիրը այն նկարագրեց այսպես․ «Դաժանորեն պատկերված, վառ արտահայտված, ուշադիր ուսումնասիրված մի ոգևորիչ հեիաթ, խորապես սթափեցնող իրադարձություններով, որոնք թերևս չափազանցված են եղել անցյալում, բայց դեռ արդիական են» ։ Քեթրին Մերսիրը «Հինգ բուեր» ամսագրում գրել է, որ գիրքը «պատմական ու գեղարվեստական նորարական խառնուրդ է» ու ավելացրել․ «փորձառորեն և հետևողականորեն գրված, որը անպայմանորեն կզարմացնի, կհուզի և մարտահրավերներ կնետի ընթերցողներին» ։ The Horn Book ամսագիրը գրքին շնորհել է վարկանիշային ամենաբարձր միավորը և այն որակավորել որպես՝ «ոգեշնչող արկածային պատմություն» ։ Բարբարա Էլման գրել է, որ գիրքը միայն արկածային պատմություն չէ, պատճառաբանելով, Շարլոթի և Զաքարիայի միջև առկա դինամիկ հարաբերությունները, որոնք «թույլ են տալիս պատմությունը չդիտել զուտ արկածային ժանրից, թեև այդ տարրը նույնպես առկա է։ Սկսած գրքի առաջին տողերից մինչև դրա անակընկալ ավարտը պատմվում է մի պատմություն, որը դժվար է մոռանալ» ։ Ջուդի Էֆթեքհարը բարձր գնահատեց գիրքը, հատկապես Շարլոթի կերպարը որպես մարդ, ով հավատարիմ մնաց ինքն իրեն ։ Այնուամենայնիվ հեղինակը արժանացել է նաև քննադատությունների, Շարլոթին չափից դուրս արդիական զգայունություն տալու և ժամանակի ճամփորդ դարձնելու համար ։ Ըստ Էն Սքոթի, այն հեղինակները «ովքեր խուսափում են գրել իրենց հասարակությունում կատարվող իրողությունների մասին» և «իրենց հերոսուհիներին տալիս են ազատ ընտրության հնարավորություններ» խեղաթյուրում են պատմությունը ։
«Շարլոթ Դոյլի ձշմարիտ խոստովանությունները» պարբերաբար ընդգրկված է եղել միջին և ավագ դպրոցների աշակերտներին առաջարկվող գրքերի ցանկում  Matt Berman, of Common Sense Media, rated this book a 5 out of 5 stars for ages 9 and up. ։ Մեթ Բերմանը Common Sense լրատվամիջոցում այս գիրքը գնահատել է 5 աստղից 5–ը 9 տարեկան և բարձր ընթերցողների շրջանում ։ The Christian Science Monitor օրաթերթը այս գիրքը ընդգրկել է «Մանուկների համար նախատեսված 12 լավագույն գրքեր» ցանկում, առաջին հորիզոնականում ։
Ֆիլմ
Գրքի հիման վրա նկարահանված ֆիլմը դեռևս զարգացման փուլում է։ Նկարահանման աշխատանքները ղեկավարում էր Դենի Դե Վիտոն։ Աշխարհահռչակ դերասան Մորգան Ֆրիմանը Զաքարիայի դերակատարն էր, իսկ Փիրս Բրոսնանը՝ Ջագերի ։ Դակոտա Ֆենինգը ի սկզբանե ընտրվել էր Շարլոթի դերակատար, բայց քանի որ ֆիլմի նկարահանումները պարբերաբար հետաձգվում էին, նրա տարիքը այլևս չէր համապատասխանում հերոսուհու տարիքին։ Սեյրս Ռոնանը ընտրվեց Շարլոթի դերակատար, բայց ֆիլմի նկարահանումները կրկին հետաձգվեցին, որովհետև նկարահանումները սկսելուց երկու շաբաթ առաջ Զաքարիայի դերակատար Ֆրիմանը ավտովթարի ենթարկվեց և ծանր վիրավորվեց ։ Պրոդյուսեր Դե Վիտոն ցանկություն հայտնեց վերսկսել նկարահանումները 2013 թվականի փետրվարին։ Դրանք պետք է սկսեին 2014 թվականի հուլիսին, Իռլանդիայում և նոր դերասանական կազմով ։ Ֆիլմի պրեմիերայի օրը դեռևս հայտնի չէ ։
Ծանոթագրություններ
Կատեգորիա:Անգլերեն գրքեր Կատեգորիա:Անգլերեն գրականություն